не е работно време (не съвпада с работното време);
 5.
 „нощно време“: всеки период от не по-малко от седем часа, както е определено от националния закон, който трябва да включва във всички случаи периода между полунощ и пет часа сутринта;
 6.
 „нощна смяна“: всяка смяна от не по-малко от три часа работа през нощното време;
 7.
 „отдих извън дома“: ежедневна почивка, която не може да се прекара в обичайното местоживеене на мобилния работник;
 8.
 „машинист“: всеки работник, отговарящ за оперирането на тягова единица;
 9.
 „време на управление“: продължителността на дейността по график, когато машинистът е отговорен за тяговата единица, като се изключи времето по график за подготовка или окончателно спиране на тази тягова единица, но включваща всички прекъсвания по график, когато машинистът остава отговорен за тяговата единица.
 Клауза 3
 Всекидневна почивка в дома
 Всекидневната почивка в дома трябва да бъде минимум дванадесет последователни часа за един 24-часов период.
 Въпреки това тя може да бъде намалена до минимум девет часа еднократно на всеки седемдневен период. В този случай часовете, съответстващи на разликата между намалената почивка и дванадесет часа, ще се прибавят към следващата дневна почивка в дома.
 Между две дневни почивки извън дома в графика не се предвижда значително редуцирана дневна почивка.
 Клауза 4
 Всекидневна почивка извън дома
 Минималната дневна почивка извън дома е осем последователни часа за период от 24 часа.
 Една ежедневна почивка извън дома трябва да бъде последвана от ежедневна почивка вкъщи (1).
 Препоръчително е да се обърне внимание на степента на удобство в мястото, което се предлага на персонала за отдих извън дома.
 Клауза 5
 Почивки (прекъсвания на работата)
 а) Машинисти
 Ако работното време на водача на превозно средство е по-дълго от осем часа, прави се почивка от най-малко 45 минути през работния ден.
 Или
 Когато работното време е между шест и осем часа, тази почивка е най-малко 30 минути и се прави през работния ден.
 Периодът от деня и продължителността на почивката са достатъчни, за да се осигури ефективно възстановяване на работника.
 През работния ден прекъсванията могат да се адаптират в случай на закъснения на влаковете.
 Част от почивката се дава между третия и шестия работен час.
 Клауза 5, буква а) не е приложима, ако е налице втори машинист. В този случай условията за даване на почивки се регулират на национално равнище.
 б) Друг бордови персонал
 За друг бордови персонал се дава почивка от най-малко 30 минути, ако работното време е по-дълго от шест часа.
 Клауза 6
 Седмична почивка
 Всеки мобилен работник, ангажиран в интероперативни трансгранични съобщения, има право на период от седем дни, на минимален непрекъснат седмичен период на отдих от 24 часа плюс дванадесетте часа дневна почивка, във връзка с клауза 3 по-горе.
 Всяка година всеки мобилен работник да има 104 периода за почивка от по 24 часа, включително 24-часовите периоди на петдесет и двата седмични периода за почивка,
 включващи:
 —
 12 двойни периода за почивка (от 48 часа плюс всекидневна почивка от 12 часа) включващи събота и неделя,
 и
 —
 12 двойни периода за почивка (от 48 часа плюс всекидневна почивка от 12